《欲登蓬莱山谢雨恐泥泞不可行是早忽晴并纪其》
宋代·陈宓

喧枕浪浪直到明，驱车欲谢却成晴。
天人契合岂无意，草木□途俱有情。
賸作寰中三日施，依前岩畔一泓清。
愿言嗣此长沾足，得暇还来听午鲸。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。